“Gdje ste izborniče Čačiću? Gdje ste gospodo iz HNS-a, gdje ste reprezentativci? Gdje ste svi koji volite nogomet i želite mu dobro? Našeg kapetana, vašeg suigrača i idola navijača diljem svijeta valjaju u blatu jer govori istinu i zato što ne želi služiti mračnim silama. Udaraju ga sa svih strana, a oni koji bi ga trebali braniti šute. Razmišljam je li normalno da nitko od suigrača iz reprezentacije ne reagira? Zašto nema reakcije HNS-a i izbornika na ovakav tretman? Pa zar treba najbolji igrač u povijesti reći zbogom reprezentaciji da bi netko stao u njegovu obranu? Kakvi smo ljudi postali? Gdje je nestala ljudskost i poštenje? Može vas sve biti sram. Siguran sam- da se netko od vas našao u nevolji, Luka Modrić bi prvi stao u vašu obranu”, poručio je nakon današnjeg iskaza u Općinskom državnom odvjetništvu u Osijeku Luke Modrića Dinamov savjetnik Zdravko Mamić na Facebooku.

“Meni je savjest čista, rekao sam istinu, kao što sam istinu i do sada govorio. To je sve što vam mogu reći u ovom trenutku…”, rekao je Luka Modrić, koji je posljednjih tjedana na udaru dijela medija. Napadi na kapetana Vatrenih ne posustaju, iako mu navijači daju punu potporu.

Podržite nas! Kako bismo Vas mogli nastaviti informirati o najvažnijim događajima i temama koje se ne mogu čitati u drugim medijima, potrebna nam je Vaša pomoć. Molimo Vas podržite Narod.hr s 50, 100, 200 ili više kuna. Svaka Vaša pomoć nam je značajna! Hvala Vam! Upute kako to možete učiniti možete pronaći OVDJE

Izvor: narod.hr